laion/Wikipedia-Exotic huggingface dataset:
ზუბალაშვილები

ზუბალაშვილები — ქართველი მრეწველები და ვაჭრები. მათი წარმომადგენლები ქართულ საისტორიო საბუთებში XVII საუკუნის 80-იანი წლებიდან გვხვდებიან. შემდგომში ისინი ფართოდ ებმებიან ვაჭრულ-ხელოსნურ და კულტურულ საქმიანობაში. ბევრმა მათგანმა კათოლიკობა მიიღო. ვახტანგ VI-ის დროის მოღვაწე მღვდელი გიორგი, სარწმუნოებით მართლმადიდებელი, მწიგნობარი და ქართული სტამბის გახსნის მონაწილე იყო. შემდეგში ვახტანგს გაჰყვა რუსეთში. ერეკლე II-ის დროს მოღვაწე რომანოზმა კარგად იცოდა სასტამბო საქმე, ერეკლეს გარდაცვალების შემდეგ იმერეთში გადასახლდა და იქ განაგრძო წიგნების ბეჭდვა (1811 წლამდე). მისი საქმიანობა გააგრძელეს მისმა შვილებმა დავითმა და გიორგიმ. საქართველოს რუსეთთან შეერთების შემდეგ ქვეყნის კაპიტალისტურ განვითარებასთან დაკავშირებით ზუბალაშვილები დაწინაურდნენ. ფართო ვაჭრობას ეწეოდა ჩრდილოეთ კავკასიაში, თურქეთში, ირანსა და ინდოეთში სტეფანე ზუბალაშვილი. 1808 წელს იგი ინდოეთში მცხოვრებ სომეხ და ქართველ ვაჭრებს დაუახლოვდა და 1815 წელს იქ დასახლდა საცხოვრებლად. XIX საუკუნის 20-იან წლებში სავაჭრო საქმიანობაში დაწინაურდნენ დავითი, გრიგოლი და მიხეილი, რომლებმაც რუსეთში გააჩაღეს ვაჭრობა. განსაკუთრებით გამოიჩინა თავი დიდმა ვაჭარმა და მრეწველმა იაკობ ივანეს ძე ზუბალაშვილმა (1792-1864). მას არყის სახდელი ჰქონდა ქუთაისში და მის მიდამოებში. 1837 წელს თბილისში საფუძველი ჩაუყარა ამხანაგობას, რომელმაც დააარსა ამიერკავკასიაში პირველი შაქრის ქარხანა. ქარხნის მაქსიმალურმა მწარმოებლურობამ 186 ათას მანეთს მიაღწია. აქ 50 დაქირავებული მუშა და 10-ზე მეტი ოსტატი და ზედამხედველი მუშაობდა. ქარხანამ 7-8 წელი იარსება და დაიხურა უმთავრესად რუსეთიდან შემოტანილი შაქრის კონკურენციისა და ადგილობრივი ნედლეულობის გამო. 60-70-იან წლებში ცნობილი იყო კონსტანტინე იაკობის ძე ზუბალაშვილი (1828–1901), რომელმაც დაამთავრა კეთილშობილთა სასწავლებელი, შევიდა სამხედრო სამსახურში და მონაწილეობდა დაღესტნის ბრძოლებში. 1850 წელს მიიღო შტაბის კაპიტნის ხარისხი. 1856 წელს ავადმყოფობის გამო თავი დაანება სამხედრო სამსახურს და ხელი მიჰყო კომერციას. ფინანსური დახმარებას უწევდა კათოლიკურ და ქართულ სკოლებს, გაზეთებს. კონსტანტინეს შვილების, სტეფანე (1860–1904), პეტრე (დ. 1862) და იაკობ (1876–1941) ზუბალაშვილების მიერ გაღებული თანხით აშენდა თბილისში „სახალხო სახლი“ — ქართული თეატრის შენობა, თავადაზნაურთა გიმნაზიის შენობა, კათოლიკური ეკლესია ბათუმში, ბევრმა ქართველმა ახალგაზრდამ მიიღო უმაღლესი განათლება რუსეთსა და უცხოეთში. კონსტანტინეს უფროსი ვაჟი, ლევანი (1851–1914) ცხოვრობდა მოსკოვში; კალჩუგაში ააგო ცნობილი რეზიდენცია, რომელსაც შემდეგ ქალაქგარე საცხოვრისად იყენებდა ბოლშევიკური ელიტა. ზუბალაშვილების სახალხო სახლი ხოშტარია, ე., ქართული საბჭოთა ენციკლოპედია, ტ. 4, თბ., 1979. — გვ. 539-540. ზუბალაშვილები ეროვნული მრეწველობისა და მეცენატობის სათავეებთან / ჟუჟუნა ფეიქრიშვილი ; რედ.: [მურმან პაპაშვილი]. - თბ. : "უნივერსალი", 2011. - 339გვ. ; 21სმ.. - ლიტ-რა და წყაროები: გვ.: 196-204. - ანოტირებული ბიბლიოგრ.: გვ.: 205-262. - ფოტოდოკუმენტური მასალა: გვ.: 273-238. - ISBN: 978-9941-17-274-8 ხოშტარია ე., მრეწველობის განვითარება და მუშათა კლასის ჩამოყალიბება XIX საუკუნის საქართველოში, ტ. 1, თბ., 1966; გუგუშვილი პ., საქართველოსა და ამიერკავკასიის ეკონომიკური განვითარება XIX-XX სს., ტ. 5, თბ., 1962; ჭიჭინაძე ზ., მრეწველობის წარმომადგენნი და ისტორია ზუბალაშვილების გვარისა, ტფ., 1906; ძმები ზუბალაშვილები
ლედ ზეპელინის 1970 წლის ჩრდილო ამერიკული ზაფხულის ტურნე

1970 წლის ზაფხულს ლედ ზეპელინმა მოაწყო ჩრდილო ამერიკული ტურნე. ტურნე დაიწყო 15 აგვისტოს და დასრულდა 19 სექტემბერს. პირველი საკონცერტო გამოსვლა გაიმართა აშშ-ს ქალაქ ცინცინატში, უკანასკნელი კი ნიუ-იორკში. ნიუ-იორკში გამართული კონცერტის ფარგლებში ჯგუფმა მოგების სახით $ 100,000 ნახა. ჩრდილო ამერიკული ტურნეს ფარგლებში ჯგუფმა ერთი საკონცერტრო გამოსვლა გამართა კანადის ქალაქ ვინიპეგში. ლედ ზეპელინმა ჩრდილო ამერიკული ტურნეს შემდგომ გამოუშვა მესამე სტუდიური ალბომი. ჩრდილო ამერიკულ ტურნეს მოჰყვა დიდი ბრიტანეთის ტურნე. Immigrant Song (პეიჯი, პლანტი) Heartbreaker (ბონემი, პეიჯი, პლანტი) Dazed and Confused (პეიჯი) Bring It On Home (პეიჯი, პლანტი, დიქსონი) That's the Way (პეიჯი, პლანტი) Bron-Yr-Aur (პეიჯი) Since I've Been Loving You (პეიჯი, პლანტი, ჯოუნსი) Organ Solo/Thank You (პეიჯი, პლანტი) What Is and What Should Never Be (პეიჯი, პლანტი) Moby Dick (პეიჯი, ჯოუნსი, ბონემი) Whole Lotta Love (ბონემი, დიქსონი, ჯოუნსი, პეიჯი, პლანტი) ბისზე: Communication Breakdown (ბონემი, ჯოუნსი, პეიჯე) 05/08/1970 (გაუქმდა) ცინცინატი 06/08/1970 (გაუქმდა) დეტროიტი 07/08/1970 (გაუქმდა) Cleveland, OH 08/08/1970 (გაუქმდა) პიტსბურგი 09/08/1970 (გაუქმდა) ბოსტონი 11/08/1970 (გაუქმდა) შარლოტი 12/08/1970 (გაუქმდა) ჯექსონვილი 13/08/1970 (გაუქმდა) ტალაჰასი 15/08/1970 Yale Bowl - New Haven, CT 17/08/1970 Hampton Roads Coliseum - Hampton, VA 19/08/1970 Municipal Auditorium - კანზას-სიტი 20/08/1970 State Fair Coliseum - ოკლაჰომა-სიტი 21/08/1970 Assembly Center - ტულსა 22/08/1970 Tarrant County Convention Center - ფორტ უორზი 23/08/1970 (გაუქმდა) HemisFair Arena - სან ანტონიო 25/08/1970 Municipal Auditorium - ნეშვილი 26/08/1970 Public Auditorium - კლივლენდი (კონცერტი გაიმართა 31 აგვისტოს). 28/08/1970 Olympia Stadium - დეტროიტი 29/08/1970 Man-Pop Festival, Winnipeg Arena - ვინიპეგი 31/08/1970 Milwaukee Arena - მილუოკი 01/09/1970 Seattle Center Coliseum - სიეტლი 02/09/1970 Oakland Coliseum - ოკლენდი 03/09/1970 Sports Arena - სან დიეგო 04/09/1970 The Forum - Inglewood, CA 05/09/1970 International Center - ჰონოლულუ 06/09/1970 International Center - ჰონოლულუ 09/09/1970 Boston Garden - ბოსტონი 19/09/1970 Madison Square Garden - ნიუ-იორკი (2 გამოსვლა) ჯგუფის ოფიციალური საკონცერტო გამოსვლები ჯგუფის საკონცერტო სეტლისტები
საქართველოს დამფუძნებელი კრება

საქართველოს დამფუძნებელი კრება — წარმომადგენლობითი დაწესებულება საქართველოს დემოკრატიულ რესპუბლიკაში, რომლის მიზანი იყო საქართველოს პარლამენტის მოწვევამდე შეემუშავებინა სახელმწიფოს მმართველობის ფორმა და კონსტიტუცია. დამფუძნებელი კრების არჩევნები ჩატარდა 14-17 თებერვალს საყოველთაო ფარული, თანაბარი, პირდაპირი კენჭისყრით. კრება გაიხსნა 1919 წლის 12 მარტს, უხუცესი სოციალ-დემოკრატის, სილიბისტრო ჯიბლაძის სიტყვით. გარდამავალ პერიოდში, დამოუკიდებლობის გამოცხადებიდან დამფუძნებელი კრების შეკრებამდე, საკანონმდებლო ხელისუფლებას ახორციელებდა საქართველოს პარლამენტად წოდებული საქართველოს ეროვნული საბჭო, რომელსაც თავმჯდომარეობდა კარლო ჩხეიძე. პირველ ეტაპზე არჩევნებში მონაწილეობდა 15 პოლიტიკური ორგანიზაცია, ესენია: 1. საქართველოს სოციალ-დემოკრატიული მუშათა პარტია 2. საქართველოს ეროვნულ-დემოკრატიული პარტია 3. საქართველოს სოციალისტ-რევოლუციონერთა პარტია 4. სომეხთა რევოლუციონური პარტია „დაშნაკციუთუნი“ 5. საქართველოს სოციალისტ-ფედერალისტთა სარევოლუციო პარტია 6. საქართველოს მუსულმანთა ეროვნული საბჭო 7. საქართველოს რადიკალ-დემოკრატიულ გლეხთა პარტია 8. საქართველოს ეროვნული პარტია 9. საქართველოს სოციალისტ-ფედერალისტთა მაშვრალთა პარტია 10. შოთა რუსთაველის ჯგუფი 11. დამოუკიდებელთა (უპარტიოთა) კავშირი 12. ბორჩალოს მაზრის მუსულმანები 13. რუსეთის სოციალ-დემოკრატიული მუშათა პარტია (რსდმპ) 14. „ესტეტიური ლიგა პატრიოტებისა“ 15. ელინთა დემოკრატიული პარტია მათგან გავიდა მხოლოდ 4. დამატებით არჩევნებში კრებას შეუერთდა ეროვნული პარტია და დაშნაკცუთიუნი. საბოლოოდ კრებაში 6 ფრაქცია შეიქმნა. 1919 წლის 21 მარტს კრებამ შექმნა კომისიები: შრომის, თვითმმართველობის, აგრარული, განათლების, ჯანმრთელობის, სამხედრო, იურიდიული, ხელოვნების და საგზაო. დამფუძნებელმა კრებამ დაამტკიცა მთავრობის ახალი შემადგენლობა, ნოე ჟორდანიას ხელმძღვანელობით, მიიღო ქვეყნის სახელმწიფო სიმბოლიკა: დროშა, გერბი და ჰიმნი, და ქვეყნის კონსტიტუცია (1921). დამფუძნებელი კრების შემადგენლობა 1919-1921 წწ ამგვარი იყო[1]: სოციალ-დემოკრატიული პარტია — 109 დეპუტატი; ეროვნულ-დემოკრატიული პარტია — 8 დეპუტატი; სოც. ფედერალისტთა სარევოლუციო პარტია — 8 დეპუტატი; სოც. რევოლუციონერები — 5 დეპუტატი. საქართველოს დამფუძნებელმა კრებამ საქართველოში 1921 წლის 21 თებერვლამდე იარსება. გასაბჭოების შემდეგ, მისი წევრები მთავრობასთან ერთად, ემიგრაციაში განაგრძობდნენ მოღვაწეობას. საქართველოს რევკომმა 1921 წლის 24 მარტს გამოსცა დეკრეტი დამფუძნებელი კრების დათხოვნის შესახებ. საქართველოს დემოკრატიული რესპუბლიკა საქართველოს დამფუძნებელი კრების წევრები საქართველოს პარლამენტი ქართული საბჭოთა ენციკლოპედია, ტ. 3, თბ., 1978. — გვ. 358. საქართველოს დამფუძნებელი კრება – 1919 წ. (შემადგენლობა). საქართველოს საკანონმდებლო ორგანოები (1919-1992 წწ.). საქართველოს პარლამენტი. პირველი რესპუბლიკის დარბაზი. ექსკურსია საქართველოს პარლამენტში. საქართველოს პარლამენტი. საქართველოს დამფუძნებელი კრება. საქართველოს დამფუძნებელი კრების პრეზიდიუმი (1919 1920 1921). დოკუმენტები, საქართველოს სახელმწიფო ხელისუფლების ორგანოების სამართლებრივი აქტები. რეგიონალიზმის კვლევის ცენტრი. დაარქივებულია ორიგინალიდან — 2007-10-26. ციტირების თარიღი: 2009-05-28. სილიბისტრო ჯიბლაძის სიტყვა დამფუძნებელი კრების გახსნაზე
ლედ ზეპელინის 1969 წლის ევროპული ტურნე

1969 წელს ლედ ზეპელინმა მოაწყო ევროპული ტურნე. ტურნე დაიწყო 3 ოქტომბერს და დასრულდა 12 ოქტომბერს. პირველი საკონცერტო გამოსვლა გაიმართა ნიდერლანდებში, ხოლო უკანასკნელი ინგლისში. ევროპული ტურნეს ფარგლებში ლედ ზეპელინმა ერთი საკონცერტო გამოსვლა გამართა პარიზში. ტურნეს დასრულების შემდგომ, იმავე წელს, ჯგუფმა გამოუშვა მეორე სტუდიური ალბომი სახელწოდებით Led Zeppelin II. ევროპული ტურნეს ფარგლებში ჯგუფმა პირველად შეასრულა სიმღერები Heartbreaker და What Is and What Should Never Be, ეს სიმღერები ჯგუფის მეორე სტუდიურ ალბომში შევიდა. ამ ტურნირის ფარგლებში ჯონ პოლ ჯოუნსმა სიმღერები ორღანზე შეასრულა. Good Times Bad Times (ბონემი, ჯოუნსი, პეიჯი) Communication Breakdown (ბონემი, ჯოუნსი, პეიჯი) I Can't Quit You Baby (დიქსონი) Heartbreaker (ბონემი, პეიჯი, პლანტი) You Shook Me (დიქსონი, ლენუა) What Is and What Should Never Be (პეიჯი, პლანტი) Dazed and Confused (პეიჯი) How Many More Times (ბონემი, ჯოუნსი, პეიჯი) 03/10/1969 Circus Theatre - სხევენინგენი, ნიდერლანდები 04/10/1969 De Doelen - როტერდამი, ნიდერლანდები 05/10/1969 კონცერტგებაუ - ამსტერდამი, ნიდერლანდები 10/10/1969 Olympia - პარიზი, საფრანგეთი 12/10/1969 Lyceum Ballroom - ლონდონი, ინგლისი ლედ ზეპელინის კონცერტები. Led Zeppelin Concert Setlists & more.
გვრიტჩიტასნაირნი

გვრიტჩიტასნაირნი (ლათ. Pteroclidiformes, ძველად — Pterocletiformes) — ფრინველების რიგი. აქვთ 33-37 სმ სიგრძის სხეული, პატარა თავი, გრძელი ფრთები, სოლისებრი ბოლო. გალო შებუმბლულია, უკანა თითი - რუდიმენტული ან ანრიფირებული. მათ ბუმბულს აქვს წყლის შეწოვის უნარი, რაც აუცილებელია მშრალ პირობებში ცხოვრებისათვის. შეფერილობაში ჭარბობს ნარინჯისფერ-წითელი; გავრცელებული არაიან ევროპაში, აზიასა და აფრიკაში. მოიცავს ერთადერთ ოჯახს — გვრიტჩიტასებრნი (ლათ. Pteroclididae). რიგში 16 სახეობაა. საქართველოში მიმოფრენისას გვხვდება 2 - შავმუცელა გვრიტჩიტა(ლათ. Pterocles orientalis) და თეთრმუცელა გვრიტჩიტა (ლათ. Pterocles alchata). გვრიტჩიტასნაირნი ცხოვრობენ უდაბნოებსა და ნახევრად უდაბნოში. ბუდობენ მიწაზე. დებენ 2-4 კვერცხს. კრუხობს ორივე მშობელი 1 თვემდე. იკვებებიან სარეველას თესლით, მწერებით. ჟორდანია რ., ქართული საბჭოთა ენციკლოპედია, ტ. 3, თბ., 1978. — გვ. 149. ვიკისაწყობში არის გვერდი თემაზე: გვრიტჩიტასებრნი ვიკისახეობებს აქვს ინფორმაცია თემაზე გვრიტჩიტასებრნი
ლედ ზეპელინის 1969 წლის ჩრდილო ამერიკის ტურნე

1969 წელს ლედ ზეპელინმა გამართა საკონცერტო ტურნე ჩრდილოეთ ამერიკაში. ტურნე დაიწყო 17 ოქტომბერს და დასრულდა 8 ნოემბერს. 25 ოქტომებერს ჯგუფმა საკონცერტო გამოსვლა გამართა ბოსტონში , ამ კონცერტს დაესწრო 15,000 ადამიანი. ბოსტონში გამართული კონცერტით ჯგუფმა მოგების სახით $45,000 ნახა. ჩრდილო ამერიკული ტურნეს ფარგლებში ჯგუფმა ორი საკონცერო გამოსვლა გამართა კანადის ქალაქებში. ჩრდილო ამერიკული ტურნე დასრულდა აშშ-ს ქალაქ სან ფრანცისკოში.ამ ტურნეს შემდეგ ჯგუფმა მოაწყო დიდი ბრიტანეთის საკონცერტო ტურნე. Good Times Bad Times (ბონემი, ჯოუნსი, პეიჯი) Communication Breakdown (ბონემი, ჯოუნსი, პეიჯი) I Can't Quit You Baby (დიქსონი) Heartbreaker (ბონემი, პეიჯი,პლანტი) Dazed and Confused (პეიჯი) White Summer/Black Mountain Side (პეიჯი) What Is and What Should Never Be (პეიჯი, პლანტი) Moby Dick (ბონემი) How Many More Times (ბონემი, ჯოუნსი, პეიჯი) 17/10/1969 Carnegie Hall - ნიუ-იორკი 18/10/1969 Detroit Olympia - დეტროიტი 19/10/1969 Kinetic Playground - ჩიკაგო (2 გამოსვლა) 24/10/1969 Public Hall - კლივლენდი 25/10/1969 Boston Garden - ბოსტონი 30/10/1969 Kleinhans Music Hall - ბუფალო 31/10/1969 Gansett Tribal Rock Festival - Rhode Island Auditorium - Providence, RI 01/11/1969 Onondaga Veterans Auditorium - Syracuse, NY 02/11/1969 O'Keefe Centre - ტორონტო (2 გამოსვლა) 04/11/1969 Memorial Auditorium - Kitchener, ON 05/11/1969 Memorial Hall - Kansas City, KS 06/11/1969 Winterland Ballroom, სან ფრანცისკო 07/11/1969 Winterland Ballroom, სან ფრანცისკო 08/11/1969 Winterland Ballroom, სან ფრანცისკო ჯგუფის ოფიციალური საკონცერტო გამოსვლები ჯგუფის საკონცერტო სეტლისტები
გოჭა (მრავალმნიშვნელოვანი)

ტერმინით გოჭა შეიძლება აღნიშნული იყოს: გოჭა (ფრინველი) — ფრინველი გოჭა (თევზი) — თევზი
გოჭა (ფრინველი)

გოჭა ან დუპელი (ლათ. Gallinago media) — ფრინველი მეჭვავიასნაირთა რიგისა. აქვს 35 სმ სიგრძის სხეული, 200 გრამამდე წონა, მურა ფერის ბულბული მუქი ხაზებით. გავრცელებულია ევროპასა და ჩრდილოეთ აზიაში, ყოფილ სსრკ-ში — დასავლეთ საზღვრიდან ენისეიმდე და სამხრეთ ტუნდრიდან ტყე-სტეპის ზონამდე. საქართველოში გვხვდება მიმოფრენის დროს. გაზაფხულზე გოჭა საგრძნობი რაოდენობით მოფრინდება ხოლმე მდინარეების მტკვრისა და არაგვის დინებათა გაყოლებით და მიისწრაფის ჩრდილოეთისაკენ, კავკასიონის ქედზე გავლით. იგი დროებით ჩერდება გარდაბნის ტრამალებში, მტკვრის ნაპირებთან სველ მინდვრებში, მუხრანის, სკრის, ხვედურეთის, გორისა და ერწოს ტბის ჭაობებში. საქართველოში იგი აპრილის მეორე ნახევარში ჩნდება. ყველაზე მრავალრიცხოვანი გადაფრენა მაისის შუა რიცხვებში იწყება და ივნისის დასაწყისამდე გრძელდება. ბუდეს ჭაობიან ადგილებში მიწაზე იკეთებს. დებს 4 მსხვილ, დაწინწკლულ კვერცხს. ინკუბაცია 17-18 დღე-ღამე გრძელდება. ბარტყები სწრაფად იზრდებიან, ერთი თვისა უკვე ზრდასრულნი არიან და დედას შორდებიან. იკვებება მწერების მატლებით, ჭიებით და ლოკოკინებით, რითაც სარგებლობა მოაქვს მეურნეობისათვის. გოჭა სპორტული ნადირობის ობიექტია. მის მოსაპოვებლად საჭიროა 10-12 ნომერი საფანტი. ქართული საბჭოთა ენციკლოპედია, ტ. 3, თბ., 1978. — გვ. 240. გ. აბულაძე, ნ. ღამბარაშვილი, ვ. ბურჯანაძე, შ. ჩახანაშვილი, პ. ჟორდანია, ნ. ლომსაძე, ლ. გუნიავა, დ. ახრახაძე, გ. ზახაროვი; „მონადირის ცნობარი“, თბ., 1969. ↑ 1.0 1.1 1.2 „მონადირის ცნობარი“, გვ. 31. ↑ Бёме Р. Л. , Флинт В. Е. Пятиязычный словарь названий животных. Птицы. Латинский, русский, английский, немецкий, французский / Под общ. ред. акад. В. Е. Соколова . — М.: Рус. яз., «РУССО», 1994. — С. 84. — 2030 экз. — ISBN 5-200-00643-0 .
მუსიკალური ალბომი

ალბომი ან მუსიკალური ალბომი — მუსიკალური ჩანაწერების კრებული, რომელიც ატარებს კომპაქტ-დისკის, გრამრფირფიტის, აუდიო კასეტის ან სხვა ხმოვანი მატარებლის სახეს. მუსიკალური ალბომები კომერციულად ან უფასოდ ვრცელდება მუსიკოსების მიერ, მაღაზიების, კონცერტების ან ვებ-გვერდების მეშვეობით. ხშირად სიმღერები ან ინსტრუმენტული კომპოზიციები მუსიკალურ ალბომზე ერთმანეთს უკავშირდება ტექსტების თემებით, განწყობით ან ჟღერადობით. კონცეპტუალური ალბომები, მაგალითად, იცავენ სიუჟეტურ ხაზს ან ერთ საკითხთან დაკავშირებულ სიმღერებს შეიცავენ. სიმღერების მთელი რიგი ითვლება ალბომად იმ შემთხვევაში, თუ ეს დისკი სიმღერების ვრცელ სიას მოიცავს. სხვა შემთხვევაში ეს შეიძლება იყოს სიმღერების მცირე რაოდენობა, ხოლმე - ორი სიმღერაც. ამ შემთხვევაში, შესაძლებელია თითო სიმღერის ხანგრძლივობა შეადგენდეს 20-30 წუთს (მაგალითია მაიკ ოლდფილდის ალბომი Tubular Bells). ალბომს, როგორც წესი, ახლავს ბუკლეტი სიმღერების ტექსტებით, ანოტაციებით, ისტორიებით, ფოტოსურათებით და სხვა ინფორმაციით. ხშირად ალბომი მეორედ გამოიცემა, გარკვეული პერიოდის შემდეგ. მაგალითად, ეს შეიძლება იყოს 1960-იან წლებში გამოსული მუსიკალური ალბომი, რომელზეც ათწლეულების შემდეგ კვლავ იმუშავეს ხმის ინჟინრებმა, გააუმჯობესეს მისი ჟღერადობა და გამოსცეს ასეთი სახით. ხშირად ახალ გამოცემებს ემატება დამატებითი კომპოზიციები, რომლებიც ჩაიწერა იმავე პერიოდში, რაც კონკრეტული ალბომი, მაგრამ არ იქნა შეტანილი ორიგინალურ გამოცემაში. დღესდღეობით, კომპაქტ დისკებისა და ციფრული მუსიკის პოპულარობის გამო, აუდიო კასეტების პოპულარობამ საგრძნობლად იკლო, მაგრამ ბევრი მუსიკოსი კვლავ უშვებს საკუთარ ალბომებს გრამფირფიტის ფორმატში. ხშირად ეს აიხსნება ასეთი ჩანაწერის უბადლო ჟღერადობით, რასაც მუსიკის ბევრი მოყვარული ადასტურებს. ამასთან, ციფრული მუსიკის გაბატონების ეპოქაში მუსიკის მოყვარულებს ახალი გატაცება გაუჩნდა - გრამფირფიტებიდან მაქსიმალურად მაღალი ხარისხით ამა თუ იმ მუსიკალური მასალის ციფრულ ფორმატში გადაყვანა. სტუდიური ალბომი არის მუსიკალური ალბომი, რომელიც შედგება ხმისჩამწერ სტუდიაში ჩაწერილი კომპოზიციებისგან. როგორც წესი, სტუდიური ალბომის შექმნა იგეგმება წინასწარ. ჩაწერა ხოლმე გრძელდება რამდენიმე დღიდან - ერთ წლამდე, თუმცა არსებობს გამონაკლისები, როგორიც არის Guns N' Roses-ის ალბომი Chinese Democracy, რომელიც იწერებოდა 10 წლის განმავლობაში. თანამედროვე ხმისჩამწერი ტექნოლოგიებით მუსიკოსებს შეუძლიათ მუშაობა სტუდიის სხვადასხვა ოთახებში და საკუთარი პარტიების ცალკე ჩაწერა. ალბომის გარეკანი CD EP ალბომის ანოტაცია კატეგორია:ალბომები გრამფირფიტა სინგლი ↑ Album Cover Art Series. Rock Art Picture Show. დაარქივებულია ორიგინალიდან — 28 მარტი 2016. ციტირების თარიღი: 30 May 2012. ↑ The history of the CD - The 'Jewel Case'. Philips Research. ციტირების თარიღი: 30 May 2012.
ლედ ზეპელინის 1969 წლის ჩრდილო ამერიკული გაზაფხულის ტურნე

1969 წლის ზაფხულში ლედ ზეპელინმა მოაწყო ჩრდილო ამერიკული ტურნე. ტურნე დაიწყო 5 ივლისს და დასრულდა 31 აგვისტოს. ლედ ზეპელინმა ამ ტურნეს ფარგლებში მოგების სახით ნახა $30,000. პირველი საკონცერტო გამოსვლა გაიმართა აშშ-ს ქალაქ ატლანტაში ,უკანასკნელი კი დალასში. ჩრდილო ამერიკაში გამართული კონცერტებიდან ორი საკონცერტო გამოსვლა გაიმართა კანადის ქალაქ (ვანკუვერსა და ტორონტოში ). ტურნეს ფარგლებში ლედ ზეპელინმა მონაწილეობა მიიღო მუსიკალურ ფესტივალებში. 5 ივლისს ლედ ზეპელინი გამოვიდა Atlanta International - ის პოპ ფესტივალზე. 12 ივლისს Midwest- ის როკ ფესტივალზე. 21 ივლისს ლედ ზეპელინმა მონაწილობა მიიღო ნიუ-იორკში გამართულ Schaefer-ის მუსიკალურ ფესტივალში. ფესტივალი გაიმართა ცენტრალ პარკში. ამ ფესტივალში მონაწილეობა მიიღეს სხვა მუსიკოსებმაც. ასეთები იყვნენ - The Byrds, ჩაკ ბერი, Fleetwood Mac, მაილს დეივისი, ბი ბი კინგი,The Beach Boys, ფრენკ ზაპა და პეტი ლაბელი. ხოლო 31 აგვისტოს Texas International- ის პოპ ფესტივალზე. Train Kept A-Rollin' (ბრედშოუ, კეი, მენი) I Can't Quit You Baby (დიქსონი) Dazed and Confused (პეიჯი) White Summer/Black Mountain Side (პეიჯი) You Shook Me (დიქსონი, ლენუა) How Many More Times (ბონემი, ჯოუნსი, პეიჯი) Communication Breakdown (ბონემი, ჯოუნსი, პეიჯი) 05/07/1969 Atlanta International Pop Festival - ატლანტა 06/07/1969 Newport Jazz Festival - Newport, RI 11/07/1969 Laurel Pop Festival - Laurel Race Course - Laurel, MD 12/07/1969 Summer Pop Festival, The Spectrum, ფილადელფია 13/07/1969 Singer Bowl - ნიუ-იორკი 18/07/1969 Kinetic Playground - ჩიკაგო 19/07/1969 Kinetic Playground - ჩიკაგო 20/07/1969 Musicarnival - კლივლენდი 21/07/1969 Schaefer Music Festival - Wollman Rink, Central Park, ნიუ-იორკი 25/07/1969 Midwest Rock Festival - State Fair Park, მილუოკი 26/07/1969 PNE Agrodome, ვანკუვერი 27/07/1969 Seattle Pop Festival - Gold Creek Park, Woodinville, WA 29/07/1969 Kinsmen Field House - ედმონტონი 30/07/1969 Terrace Ballroom - სოლტ-ლეიკ-სიტი 01/08/1969 Fairgrounds Arena - Santa Barbara, CA 02/08/1969 Civic Auditorium - ალბუკერკე 03/08/1969 Houston Music Hall - ჰიუსტონი 04/08/1969 State Fair Coliseum - დალასი 06/08/1969 Memorial Auditorium - საკრამენტო 07/08/1969 Berkeley Community Theatre - Berkeley, CA 08/08/1969 Swing Auditorium - San Bernardino, CA 09/08/1969 Anaheim Convention Center - Anaheim, CA 10/08/1969 San Diego Sports Arena - სან-დიეგო 15/08/1969 HemisFair Arena - სან ანტონიო 16/08/1969 Asbury Park Convention Hall, Asbury Park, NJ 17/08/1969 Oakdale Musical Theater - Wallingford, CT 18/08/1969 The Rockpile - ტორონტო (2 გამოსვლა) 20/08/1969 The Aerodrome - Schenectady, NY 21/08/1969 Carousel Theater - Framingham, MA 22/08/1969 Pirate's World - Dania, FL 23/08/1969 Pirate's World - Dania, FL 24/08/1969 Veterans Memorial Coliseum - ჯექსონვილი 27/08/1969 Casino Ballroom, Hampton Beach, NH 30/08/1969 Singer Bowl Music Festival - New York State Pavilion - Flushing Meadow Park - კუინზი 31/08/1969 Texas International Pop Festival - დალასი ჯგუფის ოფიციალური საკონცერტო გამოსვლები ჯგუფის საკონცერტო სეტლისტები
კობრი

კობრი, გოჭა (ლათ. Cyprinus carpio) — თევზი კობრისებრთა ოჯახისა. მისი სიგრძე 1 მ აღწევს, მისი მასა 12 კგ, ზოგჯერ მეტსაც. ბინადრობს ხმელთაშუა, შავ, კასპიის, არალის ზღვებში, წყნარი ოკეანის აუზის და აღმოსავლეთ აზიის მდინერეებსა და ტბებში. საქართველოში გვხვდება ბევრ მდინარეში, ტბაში და წყალსაცავში. სელექციით მისგან გამოყვანილია მრავალი ჯიში, რომელთაგან საქართველოში შემოყვანილია სარკისებრი კობრი. იკვებება უხერხემლო ცხოველებით და მცენარეებით. მრავლდება 2-5 წლისა. ნაყოფიერება აღწევს 1,5 მლნ. ქვირითს, ტოფობს ზაფხულში. ძვირფასი სარეწაო თევზია. იყენებენ ნედლად, დამარილებულს, დაკონსერვებულს და სხვა. დემეტრაშვილი მ., ქართული საბჭოთა ენციკლოპედია, ტ. 5, თბ., 1980. — გვ. 567.
ლედ ზეპელინის 1969 წლის დიდი ბრიტანეთის ზაფხულის ტურნე

1969 წლის ზაფხუში ლედ ზეპელინმა მოაწყო დიდი ბრიტანეთის ზაფხულის ტურნე. ტურნე დაიწყო 8 ივნისს და დასრულდა 29 ივნისს .16 ივნისს ჯგუფმა საკონცერტო გამოსვლები გამართა ლონდონში. 19 ივნისს კი ლედ ზეპელინმა საკონცერტო გამოსვლა ჩაატარა პარიზის ერთ-ერთ ტელევიზიაში. დიდი ბრიტანეთის ტურნეზე სეტლისტის ნაწილი შევიდა ლედ ზეპელინის 1997 წლის ალბომ BBC Sessions-ში. რომელიც დაამზადა BBC. დიდ ბრიტანეთში გამართული ტურნეს დროს ლედ ზეპელინს უკვე ჰქონდა გამოშვებული მისი პირველი სადებიუტო ალბომი . ჯგუფის დიდ ბრიტანეთში გამართული ტურნედან ბოლო კონცერტი ჩატარდა ქალაქ ლონდონში, როიალ ალბერტ ჰოლის დარბაზში. Communication Breakdown (ბონემი, ჯოუნსი, პეიჯი) I Can't Quit You Baby (დიქსონი) Dazed and Confused (პეიჯი) White Summer/Black Mountain Side (პეიჯი) You Shook Me (დიქსონი, ლენუა) How Many More Times (ბონემი, ჯოუნსი, პეიჯი) 08/06/1969 Newcastle upon Tyne, ინგლისი 13/06/1969 Birmingham Town Hall - ბირმინგემი, ინგლისი. 15/06/1969 Free Trade Hall, მანჩესტერი, ინგლისი 16/06/1969 Aeolian Hall - ლონდონი, ინგლისი (BBC) 19/06/1969 სატელივიზიო გამოსვლა - პარიზი, საფრანგეთი 20/06/1969 City Halls - Newcastle upon Tyne, ინგლისი 21/06/1969 Colston Hall - ბრისტოლი, ინგლისი 22/06/1969 მანჩესტერი, ინგლისი 24/06/1969 Maida Vale Studios - ლონდონი, ინგლისი (BBC) 26/06/1969 Guild Hall - პორთსმუთი, ინგლისი. 27/06/1969 Playhouse Theatre - ლონდონი, ინგლისი (BBC) 28/06/1969 Bath Festival - Shepton Mallet, ინგლისი 29/06/1969 როიალ ალბერტ ჰოლი - ლონდონი, ინგლისი ჯგუფის ოფიციალური საკონცერტო გამოსვლები ჯგუფის საკონცერტო სეტლისტები
გრატასებრნი

გრატასებრნი (ლათ. Emberizidae) — ფრინველების ოჯახი ბეღურასნაირთა რიგისა. აქვთ 13-20 სმ სიგრძის სხეული, კონუსისებრი ნისკარტი, ზენისკარტსა და ქვენისკარტს შორის დამახასიათებელი ღრიჭოთი; გრძელი, კიდეზე ამოკვეთილი ბოლო. შეფერილობაში ჭარბობს მუღა და ყავისფერი; მამალი დედალზე ლამაზია. ცნობილია გრატასებრთა 197 სახეობა, რომლებიც გავრცელებული არიან ევროპაში, აზიასა და ჩრდილოეთ აფრიკაში. საქართველოში მობუდარია მთის გრატა, ბაღის გრატა, შავთავა გრატა და მეფეტყვია; მოზამთრეა ჩვეულებრივი გრატა; მიმოფრენისას გვხვდება ლერწმის, წიტელნისკარტა, ბოსტნისა და თეთრქუდა გრატები. გრატასებრთა უმრავლესობა მიწაზე ბუდობს, ნაწილი — ბუჩქნარებში. დებენ 3-6 კვერცხს (უმეტეს შემთხვევაში ორჯერ). იკვებებიან სარეველების თესლითა და მავნე მწერებით, რითაც სარგებლობა მოაქვთ ადამიანისათვის. ჟორდანია რ., ქართული საბჭოთა ენციკლოპედია, ტ. 3, თბ., 1978. — გვ. 255.